Сыйлық берушіге - 200, алушыға 600 АЕК мөлшерінде айыппұл бар – СҚО білім басқармасы
DATE: 15:44, 24 Мамыр 2023 | GMT +5
TITLE: Сыйлық берушіге - 200, алушыға 600 АЕК мөлшерінде айыппұл бар – СҚО білім басқармасы
URL: https://kaz.inform.kz/news/syylyk-berushige-200-alushyga-600-aek-molsherinde-ayyppul-bar-sko-bilim-baskarmasy_a4070918/
META: DATE: 15:44, 24 Мамыр 2023 | GMT +5
TOTAL WORDS: 206
AUTHOR(S):
TEXT: Құжаттың көшірмесі әлеуметтік желіде жарияланды. Сондай-ақ кешеден бері ата-аналардың ватсап топтарында кеңінен таратылып жатыр. Хатта оқу жылының аяқталуына байланысты балабақшаларда, мектептерде шағын орталықтарда ұстаздарға, тәрбиешілерге сыйлық алу үшін атааналардан ақша жинап жатқандығын туралы өтініштердің жиілегені айтылған. Осыған орай Қамқоршылық кеңес мүшелерімен, атааналармен педагогтарға сыйлық алуға ақша жинауға болмайтынын атып, түсіндіру жұмыстарын жүргізуді, педагогикалық этика мен сыбайлас жемқорлыққа қарсы заңнама нормаларын қатаң сақтауды еске салады. Сондай-ақ басшының қолы қойылған құжатта қызметтік міндеттерін орындағаны үшін сыйлық алуға кез келген нысанда тыйым салынатындығы айтылған. Сыйлықтың құны 2 АЕК – 6 900 теңгеден асса, беруші үшін 200 АЕК – 690 мың теңге, алушыға 600 АЕК – 2 млн теңге шамасында әкімшілік айыппұл қарастырылған. Хаттың соңында онымен әр педагог танысып, қол қою қажеттігі көрсетілген. Сондай-ақ білім беру мекемелерінің басшыларына сыныптарды жөндеуге, құрал-саймандар мен құрылыс материалдарын сатып алуға атааналардан қаражат жинауға жол бермеу керектігі де айтылған. Бұл хат көпшілікті бейжай қалдырмады. Бірі қолдаса, енді бірі мұны қатардағы ұстаздарды қорқыту деп бағалады. Бұған дейін СҚО әкімдігінің аппарат отырысында білім басқармасының басшысы Нәзір Жөшібеков оқу жылын қорытындылап есеп берді. Жиында да мектеп әкімшілігі мен ұстаздарға сыйлыққа ақша жинау мәселесіне тоқталып, оған жол берілмейтінін айтты. Сонымен қатар, салтанатты іс-шараларға аниматорларды, ивент-агенттіктерді тартуға, түлектердің кештерін мейрамханалар мен басқа да ойын-сауық орындарында атап өтуге тыйым салынғанын айтты
